एक कुर्सी पर आराम से बैठ जाइए। अपनी हथेलियों को आपस में रगड़ें जिससे उनमें गर्माहट आ जाए। अपनी आंखों को बन्द करके उनके उपर अपनी हथेलियों को रखें। लेकिन आंखों पर कोई दबाव न डालें। नाक को हथेलियों से न ढकें। यह सुनिश्चित करें कि हथेलियों और आंख के बीच प्रकाश किरणों के जाने के लिए कोई रास्ता न बचे और प्रकाश किरणे आंख में न जा सकें। आपको फिर भी कुछ रंग बिरंगे आकार दिख सकते हैं। इसी पर अपना ध्यान केन्द्रित करें। धीरे-धीरे गहरी साँसे लेते हुए तथा किसी सुखद घटना को याद करते हुए किसी दूरस्थ दृष्य की कल्पना करें। धीरे-धीरे हथेलियों को आंखों से हटा लीजिए। इस क्रिया को तीन मिनट या इससे अधिक करें।